નોંધનીય છે કે 22 ઓગસ્ટના રોજ કોર્ટે કહ્યું હતું કે 7 સપ્ટેમ્બરના રોજ આ વિરુદ્ધ દોષીઓને તેમની સજા સંભળાવવામાં આવશે. મુંબઇ સીરિયલ બ્લાસ્ટ કેસમાં ટાડાની સ્પેશ્યલ કોર્ટે અબૂ સલેમ સમેત મુસ્તફા દૌસા, ફિરોજ ખાન, તાહિર મર્ચેન્ટ, કરીમુલ્લા શેખ અને રિયાઝ સિદ્દીકીને દોષી જાહેર કર્યા હતા. જ્યારે અબ્દુલ કય્યૂમને તમામ આરોપોમાંથી મુક્ત કરી નિર્દોષ જાહેર કરવામાં આવ્યો હતો. વધુમાં 2006માં પણ આ કેસના 123 દોષીઓમાંથી 100 લોકોને સજા સંભળાવીને 23 લોકોને મુક્ત કરવામાં આવ્યા હતા. જેમાંથી યાકૂબ મેમનને પણ ફાંસીની સજા સંભળાવવામાં આવી હતી. અને વર્ષ 2015ની જુલાઇ મહિનામાં તેને ફાંસી પણ આપી હતી.